dh-unibe/image-text_koenigsfelden-charters-post-1500 huggingface dataset:
Wir, Agnes, von gots gnaden wilnt kuniginn ze Ungˀn, ✳ vergehen un̄ tuͦn kunt offenbar mit
disem prief, ✳ daz wir ùnsers lieben pruͦder, ✳ herzog Albr̄ von Oͤsterˀ, gunst, ✳ urlob ✳ und
gutͦen willen haben, ✳ das wir mit den guͤtnˀ, so wir in dem Eigen ✳ mit unsmˀ barem guͦt
erloͤset hab̄n, ✳ unser gesinde und ûnser guͦten frùnde usrichten ✳ und versehen mugen.
und da von schaffen und ordenen wir ✳ unsmˀ getˀwn Uͦlrichen, unsmˀ keller, dise nachgeschrib̄n
gùlte und das gelt zuͦ einem rechten lipdinge, uf den guͤtnˀ, so hie nach geschrib̄n
stand: ✳ die zem Kenel git ime drye mùt habern, ✳ sechs viertel roggen, ✳ zwei vierteil roggen, ✳ einen dritteil, ✳ fuͦnf viertel kernen, ✳ ein viertel kernen, den dritten teil ✳
und zwen mùt gersten, ✳ den driteil. ✳ die im Boͧngarten gent im als vil, ✳ als die
von dem Kenel tuͦnd, und Bertschi Gerunges git ime ouch als vil jerlichs, als
die im Kenel tuͦnd, ✳ und uf Uͤlis und Ruͤdis Meyers guͦt ✳ vierthalben mùt
roggen, ✳ uf Cuͦnratz am Sindern guͦt zehen viertel roggen, ✳ und uf Cuͦnratz
ab der Burg ze Brunegg guͦt ein viertel roggen. ✳ also mit der bescheidenheit,
das er dise selb gùlte un̄ die guͤtˀ ✳ haben un̄ niessen sol, ✳ alle die wile und er lebet
und sol in nieman dar an sumen noch irren. ✳ und swennͤ er enist, ✳ so sol dise vorgeschrib̄n gùlte und guͤtˀ ✳ gentzlich und gar ✳ lediklich wider vallen ✳ und hoͤren ✳ an
ùns, alder an die herschaft von Oͤsterˀ, ✳ ob wir enwˀen. ✳ und des zuͦ warem und
offennē urkùnde diser vorgeschrib̄n dingen, ✳ so geb̄n wir dem vorgeschrib̄n
Uͦlrichen, unsmˀ keller, ✳ disen pˀef, versigelten mit ùnsmˀ insigel, ✳ der geb̄n ist
ze Kùnigsvelt an dunstag vor sant Gallen tag, ✳ nach Cristi gebùrd tusent
drùhundtˀ jar ✳ und dar nach in dem ein und sechzigosten jare. ✳
Königsf. 309
Kgsf. 309
Staatsarchiv
AARGAU
von guͤttern im ampt Eig₎
so fròw Agnes kùngin zuͦ
Ungern ✳ mit barē gelt erkoùfft
Nͦ✳ 48 ✳
✳ ffùr die drù tusent guldin ouch dˀ ✳ x ✳
mark geltes einū✳ ✳
convent den
vij